《诸将杂感四首 其三》
清代·严允肇

天彭井络望中遥，剑阁重关似建标。白帝城空王气尽，金牛峡险霸图销。

汉廷却悔封雍齿，巴郡终须殄隗嚣。邛僰西南重置吏，不烦檄使下星轺。

作者简介：浙江归安人，字修人，号石樵。顺治十五年进士，官寿光知县。以同官累去职，后遇其人，敬礼有加，人服其长者。诗古今体兼善，文章力追秦汉。有《宜雅堂集》。